**Održana 7. sjednica Općinskog vijeća Vitez**

U srijedu, 2.7.2025. godine, u Vitezu je održana 7. sjednica Općinskog vijeća Vitez. Vijećnici su na sjednici razmatrali i usvojili ključne dokumente za budžetsko planiranje, uključujući Informaciju o dokumentu Okvirnog budžeta za razdoblje 2026. – 2028. godine te Operativni budžetski kalendar za izradu budžeta za 2026. godinu.

Dokument okvirnog budžeta predstavlja polaznu osnovu za izradu budžeta općine za 2026. godinu i procjenu za 2027. i 2028. godinu, pri čemu se vodila pažnja o podacima Direkcije za ekonomsko planiranje BiH uključujući predviđeni realni rast BDP-a, porast potrošnje, investicija i kretanja inflacije.

Usvojeni su i prijedlozi rješenja o imenovanju općinskog pravobranitelja i zamjenika pravobranitelja za općine Vitez i Busovača, a sve nakon provedene potrebne procedure. Damir Trako, diplomirani pravnik iz Viteza imenovan je općinskim pravobraniteljem u Općinskom pravobranilaštvu Vitez za područje općine Vitez i općine Busovača, dok je Aida Ćosić, diplomirana pravnica iz Busovače imenovana za zamjenika pravobranitelja.

Na sjednici su vijećnici razmatrali i dali saglasnost na Program rada JU „Dječji vrtić“ Vitez s finansijskim planom za 2025. godinu, Izvještaj o radu JU „Dječji vrtić“ Vitez za 2024. godinu, Izvještaj o radu JU „Internacionalna ljekarna/apoteka“ Vitez za 2024. godinu i Izvještaj o radu OO Crveni krst Vitez za 2024. godinu